კუნოვიცე (უჰერსკე-ჰრადიშტეს რაიონი)

კუნოვიცე () — ქალაქი ჩეხეთის რესპუბლიკის ზლინის მხარეში. მდებარეობს 
უჰერსკე-ჰრადიშტეს რაიონში.

გეოგრაფია
კუნოვიცე მეზობლად მდებარე რაიონულ ცენტრ უჰერსკე-ჰრადიშტესთან ერთად ერთიან ურბანულ ზონას ქმნის. ქალაქი ვიზოვიცეს მაღლობის და ქვემო მორავის ხეობის შორისაა მოქცეული. ქალაქის ყველაზე მაღლა მდებარე წერტილის სიმაღლე 351 მეტრია ზღვის დონიდან, ამ ადგილს ჰლუბოჩეკის გორა ჰქვია. 

ისტორია
მინი|მარცხნივ|კუნოვიცეს მერია
კუნოვიცე პირველად წერილობით წყაროებში 1196 წელსაა მოხსენიებული. XIII საუკუნის შუა ხანებში, ქალაქ უჰერსკე-ჰრადიშტეს დაარსებამდე კუნოვიცე მნიშვნელოვანი ადმინისტრაციული და თავდაცვითი დასახლება იყო მისი ციხესიმაგრით. XV საუკუნიდან კუნოვიცე სავაჭრო ქალაქად ითვლება. 1930 წელს ქალაქში დაარსდა ჩეხეთის საავიაციო ქარხანა „ავია“. ამ წლიდან კუნოვიცემ ეკონომიკური პროფილი შეიცვალა და სოფლის მეურნეობიდან წარმოების განვითარებაზე გადაერთო.

ღირსშესანიშნაობები
მინი|250პქ|პეტრესა და პავლეს ტაძარი
კუნოვიცეს მთავარი ღირსშესანიშნაობა პეტრესა და პავლეს ტაძარია. ის თავდაპირველად XVI საუკუნეში აიგო. 1759–1761 წლებში კი აღადგინეს და გააფართოვეს. გამორჩეული ტურისტული ღირსშესანიშნაობაა კუნოვიცეს ავიაციის მუზეუმი, რომელიც ქალაქის აეროპორტში მდებარეობს. ის 1970 წელს დაარსდა.

დაძმობილებული ქალაქები
 ფოჩონი, სამხრეთი კორეა
 სტარა-ტურა, სლოვაკეთი
 უესტი, აშშ

რესურსები ინტერნეტში

სქოლიო

კატეგორია:ზლინის მხარის ქალაქები